**ПИСАНО ЯЙЦЕ ЗА ВЕЛИКДЕН**

Скъпи приятели, наближава Великден и е време да обявим началото на образователната ни програма, свързана с празника.

В Образователния център на НЕМ музейният урок започва с кратка беседа и мултимедийна презентация, от които децата ще научат какви са традиционните обредни практики; каква е ролята на червеното яйце в поверията и обичаите; по какво се отличават днешните козунаци от някогашните обредни хлябове. После следва практическата част – ще вземем писалките с восък и боите, за да изпишем най-красивите великденски яйца. Заниманието завършва с попълване на специално подготвен за темата работен лист – за забавление и проверка на наученото.

Заниманията ще се проведат **от 22.04.2024 до 28.04.2024 г.** (вкл.) в **Oбразователния център на Националния етнографски музей** при следния график:

* **10:00 – 11:00 ч.**
* **11:15 – 12:15 ч.**
* **12:30 – 13:30 ч.**
* **13:50 – 14:50 ч.**
* **15:00 – 16:00 ч.**
* **16:15 – 17:15 ч.**

Програмата е подходяща за деца над 7 години. Цената за едно посещение за дете е **8 (осем) лева**. Необходимо е предварително записване на телефони: **0879 80 79 47; 0879 80 71 08**

Очакваме Ви на адрес: **София, пл. „Княз Александър I“ № 1**, Национален етнографски музей – БАН